**ААТ «Беларуская калійная кампанія»** — адзін з найбуйнейшых пастаўшчыкоў калійных мінеральных угнаенняў у свеце.

Размешчана ў горадзе Мінск.

Гісторыя
--------

Беларуская калійная кампанія (БКК) заснавана ў красавіку 2005 года Рэспубліканскім унітарным прадпрыемствам «Вытворчае аб’яднанне „Беларуськалій"» (Рэспубліка Беларусь) і адкрытым акцыянерным таварыствам «Уралкалій» (Расійская Федэрацыя). Пры гэтым акцыянерам належала па 50 % акцый кампаніі.

У маі 2008 года склад акцыянераў змяніўся, і акцыі размяркоўваюцца наступным чынам: «Уралкалій» — 50 %, «Беларуськалій» — 45 % і дзяржаўнае аб’яднанне «Беларуская чыгунка» — 5 %. Асноўная мэта сумеснай працы прадпрыемстваў — экспартныя пастаўкі калійных угнаенняў на сусветныя рынкі.

На наступным этапе акцыянерамі кампаніі выступілі ААТ «Беларуськалій» (48 %), «Беларуская чыгунка» (42 %) і РУП «Белэксімгарант» (10 %).

Гандлёвымі аперацыямі БКК кіруе галаўны офіс, які размешчаны ў Мінску, пры садзейнічанні шасці прадстаўніцтваў кампаніі за мяжой. Рэгіянальныя прадстаўніцтвы кампаніі дзейнічаюць у Дэлі, Пекіне, Сінгапуры, Сан-Паўлу, Чыкага і Панаме.

2 снежня 2021 года Міністэрства фінансаў ЗША ўключыла БКК і яе ўкраінскае прадстаўніцтва «Аграрозквіт» у амерыканскі санкцыйны спіс. У 2022 годзе БКК была ўнесена ў санкцыйныя спісы Канады, ЕС, Швейцарыі.

Прадукцыя
---------

БКК экспартуе калійныя ўгнаенні ў Еўропу, ЗША, Цэнтральную і Паўднёвую Амерыку, Афрыку, Азіяцка-Ціхаакіянскі рэгіён, Індыю і Кітай. Доля БКК на сусветным рынку экспарту калійных угнаенняў складае 43 працэнты.

БКК прапануе наступныя прадукты:

* стандартны хларыд калію (белы і ружовы),
* грануляваны хларыд калію (белы і ружовы),
* тэхнічныя (утрыманне K2O не менш 62 %) і сельскагаспадарчыя разнавіднасці (утрыманне K2O не менш за 60 %).

Рынкі збыту
-----------

Пасля пападанння ў амерыканскі санкцыйны спіс, у 2022 годзе БКК пачала весці перамовы з Індыяй аб пастаўках 1 млн тон калійных угнаенняў.

Зноскі
------

1. ↑  ОАО «Уралкалий». Суперсделка **(нявызн.)**(недаступная спасылка). Архівавана з першакрыніцы 30 лістапада 2020. Праверана 20 красавіка 2014.
2. ↑  Белорусская калийная компания — акционеры (руск.).  belpc.by. Архівавана з першакрыніцы 17 студзеня 2020. Праверана 26 студзеня 2020.
3. ↑  Адзіным фронтам. Што трэба ведаць пра новыя санкцыі супраць рэжыму Лукашэнкі **(нявызн.)**. *Белсат* (3 снежня 2021). Праверана 8 снежня 2021.
4. ↑  Regulations Amending the Special Economic Measures (Belarus) Regulations: SOR/2022-49 (англ.). *Canada Gazette* (30 сакавіка 2022). Праверана 12 красавіка 2023.
5. ↑  Восем беларускіх кампаній патрапілі пад санкцыі Еўрасаюза
6. ↑  Searching for subjects of sanctions (англ.). *Staatssekretariat für Wirtschaft*.
7. ↑  О компании Архівавана 26 жніўня 2010.
8. ↑  *Jadhav, Rajendra*. EXCLUSIVE India could buy potash from Belarus in rupees as sanctions hit Minsk-sources (англ.). *Reuters* (2 лютага 2022). Праверана 3 лютага 2022.

Спасылкі
--------

* Афіцыйны сайт Архівавана 26 мая 2010.
* Беларусь построит второе калийное производство с привлечением инвестиций в объеме $2 млрд Архівавана 26 чэрвеня 2011.
* «Солёная дружба» — Анализ отношений Минска и Москвы по вопросу торговли калийными удобрениями